ΑΠΟΦΑΣΕΙΣ
Αριθμ. 2691/20/ΓΠ
Τροποποίηση του Κανονισμού Σπουδών του
Δ.Π.Μ.Σ. με τίτλο «Ευρωπαϊκό Μεταπτυχιακό Δίπλωμα Ειδίκευσης στην Ψυχολογία Αθλητισμού
και Άσκησης - European master in sport and
exercise psychology» του Τμήματος Επιστήμης
Φυσικής Αγωγής και Αθλητισμού της ΣΕΦΑΑΔ
του Πανεπιστημίου Θεσσαλίας και της Σχολής
Επιστημών Αθλητισμού και Υγείας του Πανεπιστημίου της JYVASKYLA Φινλανδίας».
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τις διατάξεις του άρθρου 45, παρ. 1 του ν. 4485/2017
(ΦΕΚ 114/4-8-2017, Α΄), σύμφωνα με τις οποίες «Με
απόφαση της Συνέλευσης του Τμήματος καταρτίζεται
ο Κανονισμός Μεταπτυχιακών Σπουδών κάθε Π.Μ.Σ, ο
οποίος εγκρίνεται από τη Σύγκλητο, δημοσιεύεται στην
Εφημερίδα της Κυβερνήσεως, αναρτάται στο διαδικτυακό τόπο του Τμήματος και κοινοποιείται στο Υπουργείο
Παιδείας, Έρευνας και Θρησκευμάτων».
2. Τις διατάξεις του άρθρου 85, παρ.  6, εδ. β του
ν. 4485/2017 (ΦΕΚ 114/4-8-2017, Α΄), σύμφωνα με τις
οποίες «Τα ΑΕΙ οφείλουν, μέσα σε προθεσμία έξι (6)
μηνών από την έναρξη ισχύος του παρόντος νόμου να
καταρτίσουν και να δημοσιεύσουν τους Κανονισμούς
του άρθρου 45» σε συνδυασμό με την αριθμ. 227378/Ζ/
22-12-2018 εγκύκλιο του ΥΠΠΕΘ.
3. Την αριθμ. 17425/18/ΓΠ/6-9-2018 (ΦΕΚ 4281/
τ. Β΄/27-9-2018) απόφαση της Συγκλήτου, με την οποία
καταρτίστηκε ο Κανονισμός Σπουδών του Δ.Π.Μ.Σ. «Ευρωπαϊκό Μεταπτυχιακό Δίπλωμα Ειδίκευσης στην Ψυ-
χολογία του Αθλητισμού και της Άσκησης - European
Master in Sport and Exercise Psychology», σε εφαρμογή
των διατάξεων του άρθρου 32 του ν. 4485/2017 (ΦΕΚ
114, Α΄).
4. Την απόφαση της Συνέλευσης του Τμήματος Επιστήμης Φυσικής Αγωγής και Αθλητισμού στην αριθμ.
13η/20-11-2019 συνεδρίασή της, με την οποία τροποποιήθηκε ο Κανονισμός Μεταπτυχιακών Σπουδών του
Π.Μ.Σ. «Ευρωπαϊκό Μεταπτυχιακό Δίπλωμα Ειδίκευσης
στην Ψυχολογία του Αθλητισμού και της Άσκησης European Master in Sport and Exercise Psychology»,
σύμφωνα με τις διατάξεις των άρθρων 30 έως 37 του
ν. 4485/2017(ΦΕΚ 114, Α΄).
5. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολο-
γισμού του Ιδρύματος, αποφασίζουμε:
ΚΑΝΟΝΙΣΜΟΣ ΣΠΟΥΔΩΝ
ΔΙΑΚΡΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ
ΣΠΟΥΔΩΝ «ΕΥΡΩΠΑΪΚΟ ΜΕΤΑΠΤΥΧΙΑΚΟ
ΔΙΠΛΩΜΑ ΕΙΔΙΚΕΥΣΗΣ ΣΤΗΝ ΨΥΧΟΛΟΓΙΑ
ΑΘΛΗΤΙΣΜΟΥ ΚΑΙ ΑΣΚΗΣΗΣ»
ΣΧΟΛΗ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ
ΑΘΛΗΤΙΣΜΟΥ ΠΑΝΕΠΙΣΤΗΜΙΟ ΘΕΣΣΑΛΙΑΣ
Άρθρο 1
ΓΕΝΙΚΑ
Σκοπός του Διακρατικού Προγράμματος Μεταπτυχιακών Σπουδών (ΔΠΜΣ) «Ευρωπαϊκό Μεταπτυχιακό
Δίπλωμα Ειδίκευσης στην Ψυχολογία Αθλητισμού και
Άσκησης» είναι η εξειδίκευση των φοιτητών και φοιτητριών στη μελέτη της ανθρώπινης συμπεριφοράς σε χώ-
ρους άσκησης και άθλησης και στην πρακτική εφαρμογή
αυτής της γνώσης για την προαγωγή της υγείας και της
ποιότητας ζωής.
Η Ψυχολογία του Αθλητισμού και της Άσκησης επικεντρώνεται στην κατανόηση των ψυχολογικών παραγό-
ντων που λαμβάνουν χώρα στον αθλητισμό και στην
άσκηση. Μελετά τις συμπεριφορές, τα συναισθήματα και
τις σκέψεις των ανθρώπων που συμμετέχουν σε χώρους
άσκησης και άθλησης, για παράδειγμα, αθλητές, ασκούμενους σε γυμναστήρια και σε κέντρα αποκατάστασης,
προπονητές, μαθητές και καθηγητές φυσικής αγωγής,
γονείς, φιλάθλους, διοικητικούς παράγοντες, κ.λπ. Η Ψυχολογία του Αθλητισμού και της Άσκησης χρησιμοποιεί
ως πηγή θεωρίες και μεθόδους έρευνας που αναπτύσσονται στις επιστήμες της ψυχολογίας, του αθλητισμού,
της εκπαίδευσης και της υγείας.
Μεταπτυχιακός Τίτλος
Το ΔΠΜΣ απονέμει Δίπλωμα Μεταπτυχιακών Σπουδών
με τίτλο «Ευρωπαϊκό Μεταπτυχιακό Δίπλωμα Ειδίκευσης
στην Ψυχολογία Αθλητισμού και Άσκησης» (European
Master in Sport & Exercise Psychology).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Φεβρουαρίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 479
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 479/14.02.2020
Μαθησιακά Αποτελέσματα
Δίπλωμα Μεταπτυχιακών Σπουδών (ΔΜΣ - MSc)
Το πρόγραμμα προετοιμάζει τους φοιτητές για επαγγελματική εργασία και για εισαγωγή σε προγράμματα
διδακτορικού κύκλου σπουδών στην ψυχολογία του
Αθλητισμού και της Άσκησης. Το ΔΜΣ απονέμεται σε
φοιτήτριες και φοιτητές οι οποίοι:
• Έχουν επιδείξει γνώση και κατανόηση της ψυχολογίας
του αθλητισμού και της άσκησης, η οποία εξασφαλίζει
την υποδομή για πρωτοτυπία στην ανάπτυξη ή στην
εφαρμογή ιδεών για την προαγωγή της φυσικής δραστηριότητας, της υγείας, της ποιότητας ζωής και της υψηλής
επίδοσης στους τομείς του αθλητισμού και της δημόσιας
υγείας, συχνά εντός ενός ερευνητικού πλαισίου.
• Μπορούν να εφαρμόσουν τη γνώση στην ψυχολογία
του αθλητισμού και της άσκησης καθώς και δεξιότητες
επίλυσης προβλημάτων σε νέα ή άγνωστα περιβάλλοντα
για να προάγουν την υγεία, την ποιότητα ζωής και την
υψηλή επίδοση.
• Έχουν την ικανότητα να ενιαιοποίησουν γνώση και να
χειριστούν πολυσύνθετα προβλήματα της ανθρώπινης
συμπεριφοράς σε χώρους του αθλητισμού και άσκησης.
• Μπορούν να διατυπώσουν κρίσεις σε θέματα ανθρώπινης συμπεριφοράς σε χώρους του αθλητισμού και της
άσκησης με ελλιπή ή περιορισμένη πληροφορία, οι οποίες όμως συμπεριλαμβάνουν στοχασμό κοινωνικών και
ηθικών ευθυνών που συνδέονται με την εφαρμογή των
γνώσεων και των κρίσεων τους.
• Μπορούν να μεταδώσουν τα συμπεράσματα τους σε
θέματα ανθρώπινης συμπεριφοράς σε χώρους αθλητισμού και άσκησης, καθώς και τη γνώση και τη λογική
στην οποία αυτά στηρίζονται, σε ακροατήρια ειδικών
και μη ειδικών πληθυσμών, καθαρά και με σαφήνεια.
• Έχουν τις ικανότητες μάθησης που τους επιτρέπουν
να συνεχίσουν να σπουδάζουν στον τομέα της ψυχολογίας του αθλητισμού και της άσκησης με τρόπο αυτοκα-
θοριζόμενο ή αυτόνομο.
Άρθρο 2
ΔΙΟΙΚΗΣΗ - ΑΡΜΟΔΙΑ ΟΡΓΑΝΑ
Για την οργάνωση και την εν γένει λειτουργία του
ΔΠΜΣ αρμόδια όργανα είναι:
Ι. Η Σύγκλητος του Πανεπιστημίου Θεσσαλίας.
II. H Ειδική Διιδρυματική Επιτροπή (ΕΔΕ) του ΔΠΜΣ.
ΙΙΙ. Η Συντονιστική Επιτροπή (ΣΕ) του ΔΠΜΣ.
ΙV. Η Επιτροπή Μεταπτυχιακών Σπουδών του Πανεπιστημίου Θεσσαλίας.
V. Ο Διευθυντής του ΔΠΜΣ.
Η Σύγκλητος είναι το αρμόδιο όργανο για τα θέματα
ακαδημαϊκού, διοικητικού, οργανωτικού και οικονομικού
χαρακτήρα του ΔΠΜΣ. Επίσης, η Σύγκλητος ασκεί όσες
αρμοδιότητες σχετικά με το ΔΠΜΣ δεν ανατίθενται από
το νόμο ειδικώς σε άλλα όργανα.
Η Ειδική Διιδρυματική Επιτροπή (ΕΔΕ) είναι εννεαμελής, αποτελείται από μέλη ΔΕΠ των συνεργαζόμενων
Τμημάτων που εκλέγονται από τη Συνέλευση κάθε τμήματος για διετή θητεία, καθώς και από δύο φοιτητές του
ΠΜΣ. Η ΕΔΕ επιβλέπει την εφαρμογή και την ανάπτυξη
του Προγράμματος, τα διοικητικά θέματα, τη διασφάλιση της ποιότητας και ασκεί όλες τις αρμοδιότητες της
Συνέλευσης Τμήματος.
Η ΕΔΕ του προγράμματος θα συνέρχεται είτε δια ζώσης, είτε μέσω ηλεκτρονικών (online) συναντήσεων του-
λάχιστον 4 φορές το χρόνο.
Η Συντονιστική Επιτροπή (ΣΕ) απαρτίζεται από πέντε
μέλη ΔΕΠ των Τμημάτων, οι οποίοι έχουν αναλάβει μεταπτυχιακό έργο και εκλέγονται από την ΕΔΕ για διετή
θητεία.
Ο Διευθυντής του ΔΠΜΣ είναι μέλος της ΣΕ και ορίζεται
μαζί με τον Αναπληρωτή του, με απόφαση της ΕΔΕ για
διετή θητεία. Είναι μέλος ΔΕΠ πρώτης βαθμίδας ή της
βαθμίδας του αναπληρωτή, είναι του ιδίου ή συναφούς
γνωστικού αντικειμένου με το γνωστικό αντικείμενο του
ΔΠΜΣ και ασκεί τα καθήκοντα που ορίζονται στο παρόν
Κεφάλαιο και στον Κανονισμό Μεταπτυχιακών Σπουδών.
Ο Διευθυντής του ΔΠΜΣ εισηγείται στα αρμόδια όργανα του Ιδρύματος για κάθε θέμα που αφορά στην
αποτελεσματική λειτουργία του προγράμματος. Ο Διευθυντής δεν μπορεί να έχει περισσότερες από δύο (2)
συνεχόμενες θητείες και δεν δικαιούται επιπλέον αμοιβή
για το διοικητικό του έργο ως Διευθυντής.
Οι αρμοδιότητες του Διευθυντή και των μελών της ΕΔΕ
του οικείου Τμήματος περιγράφονται ως εξής: Σύμφωνα
με το ν. 4485/2017 ο Διευθυντής του ΔΠΜΣ εισηγείται
στα αρμόδια όργανα του Ιδρύματος για κάθε θέμα που
αφορά στην αποτελεσματική λειτουργία του προγράμματος. Τα μέλη της ΕΔΕ του οικείου Τμήματος (ΕΔΕ-
ΤΕΦΑΑ) είναι αρμόδια για την παρακολούθηση και το
συντονισμό της λειτουργίας του προγράμματος. Συγκεκριμένα, είναι υπεύθυνα για (α) την ετήσια προκήρυξη
αιτήσεων υποψηφίων, (β) την κατάρτιση του Προγράμματος Μαθημάτων του Εξαμήνου, (γ) την αξιολόγηση
των διδασκόντων, (δ) την πρόταση ορισμού τριμελών
συμβουλευτικών επιτροπών για ερευνητικές διατριβές,
(ε) τον ορισμό ημερομηνιών υποστήριξης διατριβών.
Για την λειτουργία του ΔΠΜΣ ορίζεται επίσης η Επιτροπή Επιλογής Μεταπτυχιακών Φοιτητών. Η Επιτροπή
αποτελείται από 3 άτομα και το έργο της αφορά τα παρακάτω:
• Έλεγχος των αιτήσεων ως προς το έγκαιρο της υποβολής τους.
• Έλεγχος της γλωσσικής επάρκειας.
• Έλεγχος και αξιολόγηση όλων των υποβληθέντων
πιστοποιητικών.
• Κατάταξη των υποψηφίων κατά αξιολογική σειρά.
Άρθρο 3
ΕΙΣΑΓΩΓΗ ΦΟΙΤΗΤΩΝ
Προϋπόθεση για εισαγωγή στο ΔΠΜΣ είναι (α) το αντικείμενο του βασικού πτυχίου και (β) η πιστοποιημένη
γνώση της Αγγλικής γλώσσας. Αναφορικά με το αντικείμενο του πτυχίου, στο ΔΠΜΣ γίνονται δεκτοί από-
φοιτοι ΤΕΦΑΑ, Ψυχολογίας και Παιδαγωγικών, καθώς και
συναφών ειδικοτήτων των Πανεπιστημίων της ημεδαπής ή αντιστοίχων τμημάτων ομοταγών ιδρυμάτων της
αλλοδαπής, καθώς και πτυχιούχοι Τμημάτων ΤΕΙ συναφών γνωστικών αντικειμένων, σύμφωνα με το άρθρο 5
παρ. 12γ του ν. 2916/2001 (ΦΕΚ 114Α΄). Αναφορικά με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 479/14.02.2020
τη γνώση της Αγγλικής γλώσσας ως ελάχιστο αποδεκτό
επίπεδο απαιτείται η «Καλή Γνώση» (επίπεδο Β2) Αγγλικών. Από την υποχρέωση αυτή εξαιρούνται οι κάτοχοι
προπτυχιακού ή μεταπτυχιακού τίτλου σπουδών Αγγλόφωνου Πανεπιστημίου από Αυστραλία, ΗΠΑ, Ιρλανδία,
Καναδά, Μεγάλη Βρετανία, και Νέα Ζηλανδία.
Μετά από ετήσια προκήρυξη οι φοιτητές υποβάλουν
τις αιτήσεις τους. Οι ακριβείς ημερομηνίες υποβολής
αιτήσεων ανακοινώνονται κάθε χρονιά με απόφαση
της ΕΔΕ. Οι αιτήσεις των υποψηφίων με τα συνημμένα δικαιολογητικά υποβάλλονται στη Γραμματεία του
Τ.Ε.Φ.Α.Α./Π.Θ. και διαβιβάζονται στην Επιτροπή Επιλογής Μεταπτυχιακών Φοιτητών. Οι υποψήφιοι υποβάλ-
λουν μαζί με τις αιτήσεις παραστατικά που αφορούν τα
πτυχία βασικών σπουδών και Αγγλικής γλώσσας, ενδεχόμενα πτυχία μεταπτυχιακών σπουδών, δημοσιεύσεις
ή παρουσιάσεις επιστημονικών εργασιών και διατριβές
σε θέματα αθλητικής ψυχολογίας ή συναφή επιστημονικά αντικείμενα, συναφή εργασιακή εμπειρία, και άλλα
σχετικά με την αίτηση έγγραφα. Επιπλέον οι υποψήφιοι
υποβάλλουν μία επιστολή εκδήλωσης ενδιαφέροντος
στην οποία περιγράφουν τους λόγους και την παρακίνηση τους για την αίτηση στο ΔΔΠΜΣ. Η αξιολόγηση
των υποψηφίων γίνεται με κριτήριο (α) το Βιογραφικό
Σημείωμα, (β) τη Συνέντευξη, και (γ) την Επιστολή εκδήλωσης ενδιαφέροντος.
Ο μέγιστος αριθμός επιτυχόντων ανά έτος ορίζεται
στους 20 φοιτητές. Οι αναλογίες που προκύπτουν και
περιγράφονται παρακάτω διασφαλίζουν την ποιότητα
όλων των κύκλων σπουδών.
• Μέγιστος αριθμός μεταπτυχιακών φοιτητών ΤΕΦΑΑ/
αριθμός προπτυχιακών φοιτητών ΤΕΦΑΑ (ανά έτος):
80/160 = 0,5
• Μέγιστος αριθμός μεταπτυχιακών φοιτητών ΤΕΦΑΑ/
αριθμός διδασκόντων ΤΕΦΑΑ (ανά έτος): 80/30 = 2,67
Άρθρο 4
ΟΡΓΑΝΩΣΗ ΣΠΟΥΔΩΝ
Το ΔΠΜΣ απονέμει ΔΜΣ «Ευρωπαϊκό Μεταπτυχιακό
Δίπλωμα Ειδίκευσης στην Ψυχολογία Αθλητισμού και
Άσκησης» μετά από σπουδές διάρκειας τεσσάρων ακαδημαϊκών εξαμήνων (120 ECTS), με ελάχιστη χρονική
διάρκεια σπουδών για την ολοκλήρωση του προγράμματος 24 μήνες και μέγιστη χρονική διάρκεια σπουδών
για την ολοκλήρωση του προγράμματος 60 μήνες. Οι
φοιτητές έχουν το δικαίωμα να αιτηθούν επαρκώς αιτιολογημένη αναστολής φοίτησης για διάστημα έως
δύο εξάμηνα. Κάθε φοιτητής δικαιούται μία αναστολή
φοίτησης.
Η επιτυχής ολοκλήρωση του προγράμματος ΔΜΣ
«Ευρωπαϊκό Μεταπτυχιακό Δίπλωμα Ειδίκευσης στην
Ψυχολογία Αθλητισμού και Άσκησης» περιλαμβάνει την
παρακολούθηση και εξέταση σε 10 Μαθήματα και 3 Σεμινάρια, Πρακτική Άσκηση, και Ερευνητική Διατριβή.
Πρόγραμμα Σπουδών
Η διάρθρωση του προγράμματος είναι η ακόλουθη:
(Πίνακας μαθημάτων)
«Ευρωπαϊκό Μεταπτυχιακό Δίπλωμα
Ειδίκευσης στην Ψυχολογία του
Αθλητισμού και της Άσκησης»
1ο εξάμηνο Σ1Α.  Εισαγωγή στο πρόγραμμα και
ανάπτυξη δεξιοτήτων επικοινωνίας
(Ε*-2 ECTS)
Μ1Α.  Ψυχολογικές βάσεις του
αθλητισμού και φυσικής
δραστηριότητας (Υ-7 ECTS)
Μ2Α.  Ανάπτυξη ψυχολογικών
δεξιοτήτων στον αθλητισμό
(Υ-7 ECTS)
Μ3Α.  Ψυχολογία στη σχολική φυσική
αγωγή και στο νεανικό αθλητισμό
(Υ-7 ECTS)
Μ4Α.  Μεθοδολογία Έρευνας και
Στατιστική (Υ-7 ECTS)
2ο εξάμηνο ΕΠ1.  Ευρωπαϊκή διάσταση στην
ψυχολογία του αθλητισμού και της
άσκησης (Ε-10 ECTS)
Μ5Β.  Ψυχολογία της άσκησης και αγωγή
υγείας (Ε-7 ECTS)
Μ6Β.  Τεχνολογίες πληροφορικής και
επικοινωνιών στον αθλητισμό και
την άσκηση (Ε-7 ECTS)
ΕΠ2.  Ειδικά θέματα στην ψυχολογία του
αθλητισμού και της άσκησης
(Ε-7 ECTS)
Σ2Β.  Σεμινάριο Ψυχολογικών Τεχνικών
(Υ-3 ECTS)
Σ3Β.  Σεμινάριο Ερευνητικής
Διαδικασίας (Υ-3 ECTS)
3ο εξάμηνο ΠΑ. Πρακτική Άσκηση (Ε -16 ECTS)
Μ11Γ.  Ποσοτική και ποιοτική ανάλυση
δεδομένων (Υ-7 ECTS)
Μ9Γ.  Δεξιότητες Συμβουλευτικής
(Ε-7 ECTS)
Μ10Γ.  Αναγνώριση και Παρακίνηση
μαθητών που χρειάζονται Φυσική
Δραστηριότητα (Ε-7 ECTS)
4ο εξάμηνο Δ2. Διατριβή (Υ - 30 ECTS)
1 εντατικό Πρόγραμμα μίας εβδομάδας
2 Εντατικό Πρόγραμμα μίας εβδομάδας
Μέρος των μαθημάτων των οποίων το ποσοστό δεν
υπερβαίνει το 25% είναι δυνατόν να διδάσκεται με μεθόδους εξ αποστάσεως διδασκαλίας.
Το πρόγραμμα των μαθημάτων για κάθε εξάμηνο έχει
ως εξής:
Α Εξάμηνο: 7 τριήμερα μπλοκ μαθημάτων (1 μπλοκ/
2 εβδομάδες)
Β Εξάμηνο: Μια έως δύο εβδομάδες Εντατικών Μαθημάτων και 4 διήμερα μπλοκ μαθημάτων (1 μπλοκ/μήνα).
Γ Εξάμηνο: 4 διήμερα μπλοκ μαθημάτων (1 μπλοκ/
μήνα).
• Όλα τα μαθήματα με 7 ECTS (M1 - M11) έχουν ελάχιστο αριθμό ωρών διδασκαλίας 36 ώρες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 479/14.02.2020
• Όλα τα σεμινάρια με 2 ECTS (Σ1 - Σ3) έχουν ελάχιστο
αριθμό ωρών διδασκαλίας 8 ώρες.
• Το Εντατικό Πρόγραμμα (ΕΠ) έχει ελάχιστο αριθμό
ωρών διδασκαλίας ώρες 36 ώρες.
• Η Πρακτική Άσκηση (16 ECTS) περιγράφεται παρακάτω.
• Η Διατριβή (30 ECTS) αφορά ερευνητική διατριβή
μόνο. Περισσότερες πληροφορίες σχετικά με την ερευνητική διατριβή παρουσιάζονται παρακάτω.
Τα μαθήματα «μεθοδολογία έρευνας και στατιστική,
κοινωνικο-ψυχολογικές βάσεις της φυσικής δραστηριότητας και υγείας», «ψυχολογικές δεξιότητες στη φυσική
δραστηριότητα και στον αθλητισμό», «ψυχολογία στη
σχολική φυσική αγωγή και στο νεανικό αθλητισμό»,
και «Ποσοτική και ποιοτική ανάλυση δεδομένων» είναι
υποχρεωτικά. Τα υπόλοιπα μαθήματα είναι επιλεγόμενα.
Οι φοιτητές και φοιτήτριες μπορούν να επιλέξουν μέχρι δύο μαθήματα από άλλα Προγράμματα Μεταπτυχι-
ακών σπουδών, αρκεί τα μαθήματα που θα επιλέξουν να
είναι στις επιστήμες της ψυχολογίας, του αθλητισμού και
της άσκησης ή της μεθοδολογίας της έρευνας. Η επιλογή
μαθημάτων από άλλα ΠΜΣ και η μεταφορά των διδακτικών μονάδων στο ΔΔΠΜΣ Ευρωπαϊκό Μεταπτυχιακό
Δίπλωμα Ειδίκευσης στην Ψυχολογία του Αθλητισμού και
της Άσκησης γίνεται μετά από έγκριση της ΕΔΕ-ΤΕΦΑΑ.
Οι φοιτητές και φοιτήτριες κάνουν αίτηση προς τη
ΕΔΕ-ΤΕΦΑΑ του ΔΔΠΜΣ Ευρωπαϊκό Μεταπτυχιακό Δίπλωμα Ειδίκευσης στην Ψυχολογία του Αθλητισμού και
της Άσκησης, προτείνοντας τα μαθήματα καθώς και το
περίγραμμα της ύλης αυτών των μαθημάτων τα οποία
επιθυμούν να παρακολουθήσουν σε άλλα ΠΜΣ τουλάχιστον ένα μήνα πριν την έναρξη αυτών των μαθημάτων.
Εάν τα μαθήματα από άλλα ΠΜΣ έχουν διαφορετικές
διδακτικές μονάδες, η μεταφορά των διδακτικών μονάδων καθορίζεται από τη ΕΔΕ-ΤΕΦΑΑ σε συνεργασία με
τους διδάσκοντες των αντίστοιχων μαθημάτων.
Η παρακολούθηση των μαθημάτων είναι υποχρεωτική.
Απουσία σε περισσότερες του 1/4 των ωρών διδασκαλίας ενός μαθήματος έχει ως συνέπεια ο φοιτητής να μην
γίνεται δεκτός στις εξετάσεις του μαθήματος, οπότε θα
πρέπει να το παρακολουθήσει εξαρχής.
Διπλωματική Εργασία
Για κάθε μεταπτυχιακό φοιτητή και φοιτήτρια που επιλέγει να εκπονήσει ερευνητική διατριβή ορίζεται από την
ΕΔΕ ένα μέλος ΔΕΠ ως Επιβλέπων Καθηγητής που του
έχει ανατεθεί διδακτικό έργο στο ΔΠΜΣ. Η επιτροπή αξιολόγησης αποτελείται από τον Επιβλέποντα καθηγητή
και δύο επιπλέον μέλη ΔΕΠ. Ο επιβλέπων καθηγητής έχει
τη ν ευθύνη της παρακολούθησης και του ελέγχου της
πορείας των σπουδών του μεταπτυχιακού φοιτητή. Μέχρι το ξεκίνημα το τετάρτου εξαμήνου ο κάθε φοιτητής
υποβάλλει προς έγκριση στον Επιβλέποντα Καθηγητή
την Πρόταση Μεταπτυχιακής Διατριβής. Στην αρχή του
τετάρτου εξαμήνου ορίζονται ο Επιβλέπων Καθηγητής
και τα άλλα δύο μέλη της τριμελούς επιτροπής του φοιτητή που μπορεί να είναι (ανάλογα με την διαθεσιμό-
τητα τους και την ερευνητική τους εμπειρία) μέλη ΔΕΠ
ή ερευνητές αναγνωρισμένων Ερευνητικών Κέντρων ή
Ιδρυμάτων της ημεδαπής ή της αλλοδαπής, που είναι
κάτοχοι Δ.Δ. και διαθέτουν αναγνωρισμένο επιστημονικό
έργο με συναφές ερευνητικό αντικείμενο. Η μεταπτυχιακή διατριβή υποβάλλεται προς έγκριση στην Επιτροπή
Βιοηθικής του ΤΕΦΑΑ ΠΘ και αφού εγκριθεί μπορεί να
ξεκινήσει η υλοποίηση της. Η έγκριση υλοποίησης του
σχεδιασμού της Μεταπτυχιακής Διατριβής κάθε φοιτήτριας ή φοιτητή γίνεται από τον Επιβλέποντα Καθηγητή.
Ως Μεταπτυχιακή Διατριβή προβλέπεται μόνο η διατριβή η οποία αποτελεί πρωτότυπη ερευνητική εργασία.
Κατά τη διάρκεια της εκπόνησης της Μεταπτυχιακής Διατριβής ο φοιτητής ασχολείται με τη συλλογή των ερευ-
νητικών δεδομένων, την επεξεργασία των στοιχείων και
τη στατιστική ανάλυση των δεδομένων. Μετά το πέρας
της συλλογής και επεξεργασίας των δεδομένων ακολουθεί η συγγραφή της διατριβής. Ο τρόπος συγγραφής
της Μεταπτυχιακής Διατριβής είναι συγκεκριμένος και
εξηγείται στην ιστοσελίδα του ΔΠΜΣ και σε σεμινάρια
που γίνονται γι΄ αυτό το σκοπό. Το περιεχόμενο της ερευνητικής εργασίας είναι σε σύγχρονα θέματα ψυχολογίας
της άσκησης και υγείας, του αγωνιστικού αθλητισμού,
της σχολικής φυσικής αγωγής και των εργαζομένων σε
χώρους άσκησης και άθλησης. Οι μεταπτυχιακοί φοιτητές και φοιτήτριες ενθαρρύνονται να παρουσιάζουν
τα ερευνητικά τους δεδομένα σε συνέδρια και να τα
δημοσιεύουν σε επιστημονικά περιοδικά. Η ανάπτυξη
ερευνητικών ικανοτήτων σ΄ αυτές τις περιοχές είναι προϋπόθεση για εγγραφή στο Διδακτορικό Κύκλο Σπουδών.
Μετά το πέρας της συγγραφής της διατριβής και με τη
σύμφωνη γνώμη του Επιβλέποντα Καθηγητή, ο υποψήφιος παραδίδει αντίτυπο της Μεταπτυχιακής Διατριβής
στα μέλη στης Τριμελούς Επιτροπής και υποβάλει στη
Γραμματεία του ΔΠΜΣ αίτηση που συνοδεύεται από
περίληψη της Μεταπτυχιακής Διατριβής στην Αγγλική γλώσσα. Η ημερομηνία δημόσιας υποστήριξης της
διατριβής ορίζεται από τον Επιβλέποντα Καθηγητή. Η
Γραμματεία ανακοινώνει το γεγονός με την κυκλοφορία
στην Πανεπιστημιακή Κοινότητα εντύπου που περιλαμβάνει την ημερομηνία υποστήριξης της διατριβής και την
περίληψη της διατριβής. Η τελική αξιολόγηση και κρίση
της Μεταπτυχιακής Διατριβής γίνεται από την Τριμελή
Επιτροπή. Για την έγκριση απαιτείται η σύμφωνη γνώμη
δύο (2) τουλάχιστον μελών της Τριμελούς Επιτροπής. Η
Μεταπτυχιακή Διατριβή αξιολογείται μόνο ως Επιτυχής ή
Απορριπτέα. Σε περίπτωση απόρριψης της Μεταπτυχιακής Διατριβής καθορίζεται από την ΕΔΕ νέα ημερομηνία
αξιολόγησης τουλάχιστον τρεις (3) μήνες μετά την πρώτη
κρίση. Σε περίπτωση δεύτερης απόρριψης ο υποψήφιος
διαγράφεται από το ΔΠΜΣ. Η εγκεκριμένη Μεταπτυχιακή Διατριβή, μετά τις τυχόν διορθώσεις που προτείνει η
Τριμελής Επιτροπή, κατατίθεται στη βιβλιοθήκη σε δύο
αντίτυπα, ένα (1) βιβλιοδετημένο έντυπο και ένα (1) σε
ηλεκτρονική μορφή (pdf).
Πρακτική Άσκηση
Η πρακτική άσκηση γίνεται υπό την καθοδήγηση πιστοποιημένου αθλητικού ψυχολόγου σε θέματα που
επιλέγουν οι φοιτητές και φοιτήτριες, όπως αθλητική επίδοση, άσκηση και συμπεριφορές υγείας, αποκατάσταση,
σχολική φυσική αγωγή. Προϋπόθεση για την πρακτική
άσκηση των φοιτητών είναι η συμμετοχή τους σε ειδικά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 479/14.02.2020
σεμινάρια που αποσκοπούν στην ανάπτυξη δεξιοτήτων
που θα εφαρμόσουν στην άσκηση τους. Η εύρεση χώρου
και συμμετεχόντων στην Πρακτική Άσκηση είναι ευθύνη
του φοιτητή. Περισσότερες πληροφορίες σχετικά με την
Πρακτική Άσκηση περιγράφονται στο Οδηγό Πρακτικής
Άσκησης που λαμβάνουν οι φοιτητές στο τέλος του Β΄
Εξαμήνου.
Διπλό Πτυχίο
Με βάση το Ειδικό Πρωτόκολλο Συνεργασίας που
αφορά το Διπλό Πτυχίο στο Μεταπτυχιακό Πρόγραμμα
Σπουδών Ψυχολογία του Αθλητισμού και της Άσκησης
ανάμεσα στο Πανεπιστήμιο της University of Jyväskylä,
Σχολή Αθλητισμού και Επιστημών Υγείας, και στο Πανεπιστήμιο της Θεσσαλίας, Τμήμα Επιστήμης Φυσικής
Αγωγής και Αθλητισμού, μέχρι έξι (6) από τους φοιτητές
που εισάγονται κάθε έτος στο ΔΜΠΣ θα επιλέγονται για
να ολοκληρώσουν το Διπλό Πτυχίο. Οι φοιτητές για το
πρώτο εξάμηνο σπουδών θα φοιτούν στο Πανεπιστήμιο
Θεσσαλίας, για το δεύτερο εξάμηνο θα μετακινούνται
στο πανεπιστήμιο University of Jyväskylä για να ολοκληρώσουν ένα ελάχιστο όριο μαθημάτων με 30 ECTS.
Για το τρίτο και το τέταρτο εξάμηνο οι φοιτητές θα επιστρέφουν στο Πανεπιστήμιο Θεσσαλίας για να συμπλη-
ρώσουν τα απαιτούμενα του προγράμματος. Τα μέρη της
παρούσας συμφωνίας αναγνωρίζουν όλα τα μαθήματα
και ενότητες που προβλέπονται στο Πρόγραμμα για
το Διπλό Πτυχίο από το ίδρυμα εταίρο. Αναφορικά με
τη γνώση της Αγγλικής γλώσσας, για του φοιτητές που
θα επιλεγούν για το Διπλό Πτυχίο ελάχιστο αποδεκτό
επίπεδο απαιτείται η «Πολύ Καλή Γνώση» (επίπεδο C1)
Αγγλικών. Από την υποχρέωση αυτή εξαιρούνται οι κάτοχοι προπτυχιακού ή μεταπτυχιακού τίτλου σπουδών
Αγγλόφωνου Πανεπιστημίου από Αυστραλία, ΗΠΑ, Ιρλανδία, Καναδά, Μεγάλη Βρετανία, και Νέα Ζηλανδία.
Αναπλήρωση μαθημάτων
Μαθήματα που δεν πραγματοποιούνται λόγω εκτάκτων περιστάσεων ή με ευθύνη του διδάσκοντα ανα-
πληρώνονται μέσα στο εξάμηνο με σχετική ανακοίνωση
από τον υπεύθυνο καθηγητή του μαθήματος.
Υποτροφίες
Μία υποτροφία ύψους 1.800 ευρώ θα δίνεται ετησίως
για εξαιρετική απόδοση φοιτητή.
Διαγραφή από το ΔΠΜΣ
Η διαγραφή ενός Μεταπτυχιακού Φοιτητή (ΜΦ) από το
ΔΠΜΣ μπορεί να γίνει μετά από σχετική αίτηση του στην
οποία συμπεριλαμβάνεται αιτιολόγηση. Η αίτηση εξετάζεται από την ΕΔΕ η οποία αποφασίζει τη διακοπή φοίτη-
σης. Σε περίπτωση διακοπής φοίτησης πριν την έναρξη
του εξαμήνου ο ΜΦ δεν υποχρεούται να καταβάλλει τα
τέλη φοίτησης που αντιστοιχούν στο εξάμηνο το οποίο
δεν παρακολούθησε. Αν ο ΜΦ διακόψει τις σπουδές του,
αφού έχει αρχίσει το εξάμηνο σπουδών, δεν επιστρέφονται τα καταβληθέντα τέλη φοίτησης. Σύμφωνα με τον
Κανονισμό Δεοντολογίας του Πανεπιστημίου Θεσσαλίας,
τα όργανα του ΔΠΜΣ έχουν το δικαίωμα να επιβάλουν
ποινές στους φοιτητές που μπορεί να είναι μέχρι και οριστική απομάκρυνση από το πρόγραμμα, ανάλογα με το
βαθμό σοβαρότητας του παραπτώματος. Κάθε είδους
λογοκλοπή, επινόηση ερευνητικών δεδομένων και αντιεπιστημονική συμπεριφορά γενικότερα, επισείουν τις
βαρύτερες δυνατές ποινές που μπορούν να επιβάλουν τα
όργανα του ΔΠΜΣ, όπως οριστική απομάκρυνση από το
πρόγραμμα. Κάθε μορφής έρευνα πρέπει να διεξάγεται
στα πλαίσια κανόνων ηθικής και δεοντολογίας. Το ενδεχόμενο διαγραφής συζητείται στην ΕΔΕ, η οποία έχει την
ευθύνη της απόφασης.
Άρθρο 5
ΕΞΕΤΑΣΕΙΣ ΚΑΙ ΑΠΟΦΟΙΤΗΣΗ
Εξετάσεις και Αξιολόγηση Φοιτητών
Η αξιολόγηση και η βαθμολόγηση σε κάθε μάθημα είναι αποκλειστική αρμοδιότητα του διδάσκοντος καθηγη-
τή, γίνεται σε πλήρη ανεξαρτησία από τα άλλα μαθήματα
και αποτελεί παράγωγο της αντικειμενικής εκτίμησης
της απόδοσης του φοιτητή στο συγκεκριμένο μάθημα.
Ο τελικός βαθμός κάθε μαθήματος προκύπτει από το
σύνολο των επιδόσεων των φοιτητών και φοιτητριών
σε συγκεκριμένους τομείς (π.χ. εργασίες, εξετάσεις) σύμφωνα με τις οδηγίες που παρέχει ο κάθε διδάσκων στην
αρχή του εξαμήνου. Ο ελάχιστος αποδεκτός βαθμός μαθήματος είναι το 5. Μόνο μία (1) αποτυχία επιτρέπεται σε
κάθε μάθημα. Ως αποτυχία ορίζεται η τελική βαθμολογία του μαθήματος κάτω από 5, ή μη ολοκλήρωση των
υποχρεώσεων του μαθήματος (εργασίες, παρουσιάσεις
κ.λπ.) κατά τη διάρκεια του εξαμήνου στο οποίο διδάσκεται. Επανεξέταση μπορεί να γίνει στην εξεταστική του
Σεπτεμβρίου. Μετά τη δεύτερη αποτυχία του φοιτητή
το θέμα παραπέμπεται στη ΕΔΕ, η οποία θα εισηγείται
την παρακολούθηση του μαθήματος εκ νέου. Μετά από
αποτυχία σε δεύτερη παρακολούθηση ο φοιτητής θα
διαγράφεται. Η περίοδος διενέργειας των εξετάσεων
κάθε εξαμήνου ορίζονται στην αρχή του εξαμήνου. Η
εξεταστική περίοδος για κάθε διδακτικό εξάμηνο ορίζεται στην αρχή κάθε εξαμήνου. Μία επαναληπτική εξετα-
στική περίοδος πραγματοποιείται πριν το ξεκίνημα του
πρώτου και τρίτου εξαμήνου (περίοδος Σεπτεμβρίου).
Αποφοίτηση
Το ΔΠΜΣ ολοκληρώνεται με την απονομή ΔΜΣ «Ευρωπαϊκό Μεταπτυχιακό Δίπλωμα Ειδίκευσης στην Ψυχολο-
γία του Αθλητισμού και της Άσκησης». Το ΔΜΣ θα απονέμεται από το Τμήματος Επιστήμης Φυσικής Αγωγής και
Αθλητισμού. Μετά την ολοκλήρωση των υποχρεώσεων
και με απόφαση της ΣΤ απονέμεται στους υποψήφιους
το ΔΜΣ.
Παράρτημα Διπλώματος
Σύμφωνα με το άρθρο 15 του ν. 3374/2005 το παράρτημα διπλώματος επισυνάπτεται στον τίτλο σπουδών και
παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν
με επιτυχία από το άτομο που αναγράφεται ονομαστικά
στο πρωτότυπο του τίτλου στον οποίο επισυνάπτεται
το παράρτημα. Το παράρτημα διπλώματος εκδίδεται
αυτομάτως και χωρίς καμία οικονομική επιβάρυνση
στην ελληνική και στην αγγλική γλώσσα. Το πρωτότυπο
του παραρτήματος πρέπει να πληροί τις προϋποθέσεις
γνησιότητας που απαιτούνται για το χορηγούμενο τίτλο
σπουδών. Η ημερομηνία έκδοσης του παραρτήματος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 479/14.02.2020
δεν συμπίπτει υποχρεωτικά με την ημερομηνία χορήγησης του τίτλου σπουδών, αλλά δεν μπορεί ποτέ να είναι
προγενέστερη από αυτή.
Άρθρο 6
ΑΞΙΟΛΟΓΗΣΗ ΔΠΜΣ
Η αξιολόγηση αποτελεί βασική προϋπόθεση για τη
βελτίωση του ΔΠΜΣ και του εκπαιδευτικού έργου που
γίνεται σε αυτό. Η αξιολόγηση της ποιότητας του εκπαιδευτικού έργου θα γίνεται για κάθε μάθημα και για κάθε
διδάσκοντα από τους φοιτητές που παρακολουθούν το
μάθημα. Η αξιολόγηση από τους φοιτητές θα γίνεται
εμπιστευτικά με ανώνυμα ερωτηματολόγια που θα αξιολογούν για κάθε μάθημα (α) την ποιότητα του μαθήμα-
τος και την καταλληλόλητα της διδακτικής ύλης, (β) την
ποιότητα της διδασκαλίας και την επάρκεια του διδάσκοντα, (γ) την ποιότητα των μέσων και υποδομών που
χρησιμοποιήθηκαν. Σε μία από τις τελευταίες εβδομάδες
του εξαμήνου τα ερωτηματολόγια θα συμπληρώνονται
ανώνυμα και θα τοποθετούνται σε φάκελο ο οποίος θα
παραδίδεται στη γραμματεία του ΔΠΜΣ.
Άρθρο 7
ΤΕΛΗ ΦΟΙΤΗΣΗΣ
Το ύψος των τελών φοίτησης ορίζεται στις 3.600 ευρώ,
τα οποία καταβάλλονται σε 2 ισόποσες δόσεις στην αρχή
του 1ου και του 3ου εξαμήνου. Είναι δυνατόν να καταβληθούν σε περισσότερες δόσεις ύστερα από αίτηση
του μεταπτυχιακού φοιτητή και σύμφωνη γνώμη της
ΕΔΕ. Η διαδικασία καταβολής των τελών φοίτησης για το
ΔΠΜΣ γίνεται μέσω του Ειδικού Λογαριασμού Κονδυλίων
Έρευνας του Πανεπιστημίου Θεσσαλίας.
Αν κάποιος φοιτητής για εξαιρετικούς λόγους διακόψει
τη φοίτηση του, ενώ έχει υποβάλει τα τέλη φοίτησης,
μπορεί να αιτηθεί για επιστροφή τελών που αντιστοιχούν
στο 1/2 του ποσού για το έτος το οποίο έχει υποβάλει
τέλη, μόνο σε περίπτωση που διέκοψε τη φοίτηση πριν
την έναρξη του αντίστοιχου εξαμήνου (δηλαδή αν διακόψει τις σπουδές στο πρώτο εξάμηνο του έτους που
έχουν πληρωθεί τα τέλη θα επιστραφούν τα μισά, ενώ
αν διακόψει ενώ έχει ξεκινήσει το δεύτερο εξάμηνο δεν
θα επιστραφούν καθόλου τέλη φοίτησης.
Άρθρο 8
ΔΙΔΑΣΚΑΛΙΑ - ΔΙΔΑΣΚΟΝΤΕΣ
Ο μέγιστος αριθμός μεταπτυχιακών φοιτητών/διδάσκοντα στο ΔΠΜΣ Ψυχολογία Φυσικής Αγωγής και
Αθλητισμού: 20/10 = 2. Ο ελάχιστος αριθμός για την
υλοποίηση των μαθημάτων επιλογής είναι 5. Ο μέγιστος
αριθμός επίβλεψης μεταπτυχιακών διατριβών ανά διδάσκοντα ανά έτος είναι 5. Η ανάθεση μαθημάτων γίνεται
με πρόταση της ΣΕ και απόφαση της ΕΔΕ. Η διενέργεια
των μαθημάτων επιλογής ανά έτος εξαρτάται από τις
προτιμήσεις των φοιτητών και αποφασίζεται από τη ΕΔΕ.
Οι διδάσκοντες του ΔΠΜΣ, οι οποίοι προέρχονται κατά
75% από τα μέλη ΔΕΠ, ΕΕΠ, ΕΔΙΠ και ΕΤΕΠ του Τμήματος,
για τη συμμετοχή τους στο Πρόγραμμα με τη μορφή
μαθήματος, σεμιναρίου ή εργαστηρίου δεν αμείβονται.
Η ΕΔΕ αξιολογεί τις ανάγκες του ΔΠΜΣ σε διδακτικό
προσωπικό και εφόσον τα υφιστάμενα μέλη όπως περιγράφονται παραπάνω δεν επαρκούν, με αιτιολογημένη
απόφαση της αποφασίζει την ανάθεση διδακτικού έργου
σε μέλη ΔΕΠ άλλων Τμημάτων του ιδίου ΑΕΙ ή την πρόσκληση μελών ΔΕΠ άλλων ΑΕΙ ή ερευνητών από ερευνη-
τικά κέντρα του άρθρου 13Α του ν. 4310/2014 (Α΄ 258),
συμπεριλαμβανομένων των ερευνητικών κέντρων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών. Όλοι οι διδάσκοντες,
υπεύθυνοι και επιβλέποντες καθηγητές του ΔΠΜΣ προσφέρουν διδασκαλία χωρίς αμοιβή.
Επισκέπτες διδάσκοντες
Σύμφωνα με τον ν. 4485/4-8-2017 με απόφαση της
Συνέλευσης του Τμήματος, η οποία λαμβάνεται ύστερα
από εισήγηση του Διευθυντή του ΔΔΠΜΣ, καλούνται
από την ημεδαπή ή την αλλοδαπή, ως επισκέπτες, καταξιωμένοι επιστήμονες που έχουν θέση ή προσόντα καθη-
γητή ή ερευνητή σε ερευνητικό κέντρο, ή επιστήμονες
αναγνωρισμένου κύρους με εξειδικευμένες γνώσεις ή
σχετική εμπειρία στο γνωστικό αντικείμενο του ΔΠΜΣ,
για την κάλυψη εκπαιδευτικών αναγκών του ΔΠΜΣ. Η
πρόσκληση επισκέπτη από την αλλοδαπή πραγματοποιείται μόνον εφόσον του ανατίθεται διδασκαλία. Ο
ανωτέρω περιορισμός δεν ισχύει εφόσον ο καλούμενος διδάσκει εθελοντικά, χωρίς αμοιβή, αποζημίωση ή
άλλη οικονομική απολαβή πλην των οδοιπορικών του,
σύμφωνα με τα οριζόμενα στην υποπαράγραφο Δ9 της
παρ. Δ΄ του άρθρου 2 του ν. 4336/2015. Εφόσον ο καλεσμένος καθηγητής διδάσκει εθελοντικά, χωρίς αμοιβή ή
άλλη οικονομική απολαβή πλην των οδοιπορικών του, η
πρόσκληση μπορεί να αποφασιστεί από την ΕΔΕ.
Αφυπηρετησάντα μέλη ΔΕΠ
Ομότιμοι καθηγητές και αφυπηρετησάντα μέλη ΔΕΠ
των Α.Ε.Ι διδάσκουν στο ΔΠΜΣ, όπως ορίζεται στην προηγούμενη παράγραφο για τους επισκέπτες καθηγητές.
Άρθρο 9
ΔΙΟΙΚΗΤΙΚΗ, ΤΕΧΝΙΚΗ ΚΑΙ ΟΙΚΟΝΟΜΙΚΗ
ΥΠΟΣΤΗΡΙΞΗ
Στο ΔΠΜΣ λειτουργεί Γραμματεία, η οποία ασκεί τα
καθήκοντα της πλήρους διοικητικής και γραμματειακής υποστήριξης του ΔΠΜΣ και είναι υπεύθυνη για την
ομαλή, αποτελεσματική και εύρυθμη λειτουργία του.
Στην αρμοδιότητα της υπάγονται όλα τα θέματα που
έχουν σχέση με τη διεξαγωγή της αλληλογραφίας, την
τήρηση πρωτοκόλλου και αρχείου, την τήρηση πρακτικών των συνεδριάσεων των συλλογικών οργάνων του
ΔΔΠΜΣ, την κατάρτιση και τήρηση των Μητρώων και
των ατομικών φακέλων των ΜΦ, την παρακολούθηση
της φοιτητικής τους κατάστασης (καταχώριση βαθμολογίας κ.λπ.), τη χορήγηση βεβαιώσεων, πιστοποιητικών
και άλλων τίτλων σπουδών στους ΜΦ, τις ορκωμοσίες,
τις υποτροφίες, τις φοιτητικές ταυτότητες κ.λπ.
Το Τμήμα Επιστήμης Φυσικής Αγωγής και Αθλητισμού
του Πανεπιστημίου Θεσσαλίας, παρέχει την απαραίτητη
υλικοτεχνική υποδομή (αίθουσες διδασκαλίας, εργαστήρια, υπολογιστές, προβολικά μηχανήματα κ.λπ.), για τη
διενέργεια των μαθημάτων για το ΔΠΜΣ. Στο έργο απασχολείται 1 γραμματέας που έχει προσληφθεί με σύμβα-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 479/14.02.2020
ση έργου, έπειτα από ανοικτή πρόσκληση ενδιαφερομένων και με επικουρική βοήθεια από ήδη υπάρχον τεχνικό
και διοικητικό προσωπικό του ΤΕΦΑΑ. Η χρηματοδότηση
του ΔΠΜΣ προέρχεται από τις πηγές που ορίζονται στην
κείμενη νομοθεσία (ν. 4485/2017).
Άρθρο 10
ΑΛΛΑ ΘΕΜΑΤΑ ΛΕΙΤΟΥΡΓΙΑΣ
Η επίσημη ιστοσελίδα του ΔΠΜΣ περιέχει πληροφορίες και ανακοινώσεις, οι οποίες μπορεί να μην πε-
ριέχονται στον Οδηγό Σπουδών. Αποτελεί σημαντικό
χώρο πληροφόρησης και ανακοινώσεων και οι φοιτητές είναι υποχρεωμένοι να την επισκέπτονται ανά τα-
κτά χρονικά διαστήματα. Ιστοσελίδα - Ανακοινώσεις
http://postgrad.pe.uth.gr/pse/index.php/en/
Καθήκοντα Διδασκόντων
Κάθε διδάσκων στο Πρόγραμμα οφείλει:
• Να είναι προσιτός-ή και συνεργάσιμος-η με τους μεταπτυχιακούς φοιτητές και να προσφέρει χωρίς διακρί-
σεις τις γνώσεις και τις εμπειρίες του/της.
• Να παρουσιάζει σαφές σχέδιο μαθήματος με οδηγίες,
βιβλιογραφία και εμπλουτισμένο θεματολόγιο σύμφωνα
με τη διεθνή πρακτική, ώστε η διδακτέα ύλη να καλύπτει
επαρκώς τις επιστημονικές απαιτήσεις του αντικειμένου.
• Να επιτρέπει την πρόσβαση των φοιτητών στα γραπτά τους (εξετάσεις, εργασίες) μετά την ανακοίνωση της
βαθμολογίας και να προσφέρει σαφή αιτιολόγηση της
βαθμολογίας (ιδιαίτερα στις περιπτώσεις προφορικής
αξιολόγησης).
• Ως Επιβλέπων Καθηγητής να συναντά σε τακτά χρονικά διαστήματα, ανάλογα με τις ανάγκες, τον φοιτητή
ή την φοιτήτρια, και να συμμετέχει ενεργά στην οργάνωση της παρουσίασης της Ερευνητικής Πρότασης των
φοιτητών, με στόχο την ποιοτική αναβάθμιση του προτεινόμενου έργου.
• Να έχει την τελική ευθύνη της επιλογής του θέματος
έρευνας για κάθε έναν από τους υπό επίβλεψη μεταπτυχιακούς φοιτητές του και να εξαντλεί τις δυνατότητες
επιτυχούς έκβασής της.
• Να διαφυλάσσει το συμφέρον των φοιτητών και φοιτητριών ως προς την απόδοση συγγραφικής ιδιότητας
και την αναγνώριση της συμμετοχής τους στην ερευνητική διαδικασία, όχι μόνο ως άμεση απόρροια της ερευ-
νητικής διατριβής (για την οποία οι φοιτητές διατηρούν
τα πνευματικά δικαιώματα) αλλά και σε ότι αφορά κάθε
μελλοντική χρήση των ερευνητικών δεδομένων (π.χ. σε
μετα-ανάλυση).
• Να προεκτείνει τους γνωστικούς του ορίζοντες και
να ενημερώνεται διαρκώς για θέματα που άπτονται του
επιστημονικού του πεδίου, προκειμένου να είναι σε θέση
να προσφέρει σύνθετη, διεπιστημονική και σύγχρονη
γνώση.
• Να προασπίζει την αξία και το κύρος της επιστημονικής και ερευνητικής διαδικασίας, οριοθετώντας με σα-
φήνεια κάθε φορά την ενδεδειγμένη πορεία κατάκτησης
της επιστημονικής γνώσης, τηρώντας τους κανόνες βιοηθικής και δεοντολογίας.
• Να ενημερώνει έγκαιρα το Διευθυντή του Προγράμματος σε περίπτωση που, για οποιονδήποτε, λόγο αδυ-
νατεί να συνεχίσει την επίβλεψη ενός φοιτητή, ώστε η
επίβλεψη να ανατίθεται σε άλλον διδάσκοντα, εντός της
ήδη ορισμένης τριμελούς επιτροπής ή εκτός αυτής.
Καθήκοντα Φοιτητών και Φοιτητριών
Κάθε φοιτητής ή φοιτήτρια στο Πρόγραμμα οφείλει:
• Να προεκτείνει τους γνωστικούς του ορίζοντες και
να ενημερώνεται διαρκώς για θέματα που άπτονται της
επιστημονικής του κατεύθυνσης, προκειμένου να είναι
σε θέση εκπληρώσει με επιτυχία και με μέγιστο όφελος
την μεταπτυχιακή εκπαιδευτική διαδικασία.
• Να προασπίζει την αξία και το κύρος της επιστημονικής και ερευνητικής διαδικασίας, σεβόμενος-η κάθε
φορά την ενδεδειγμένη πορεία απόκτησης της επιστημονικής γνώσης.
• Να αποδέχεται και να στηρίζει με τη συμμετοχή του
στο Μεταπτυχιακό Πρόγραμμα τις βασικές αρχές λειτουργίας του Πανεπιστημίου Θεσσαλίας.
• Να είναι προσιτός και συνεργάσιμος με τους διδάσκοντες, να τηρεί το χρονοδιάγραμμα ενημέρωσης που του
θέτει ο Επιβλέπων Καθηγητής, να καταθέτει τις εργασίες του εμπρόθεσμα, και να φέρεται με ευγένεια στους
διδάσκοντες και το λοιπό προσωπικό χωρίς όρους και
διακρίσεις.
• Να επισκέπτεται συχνά την ιστοσελίδα του ΔΔΠΜΣ
αφού αυτή θα αποτελέσει κύριο μέσο επικοινωνίας και
ενημέρωσης του.
• Να ενημερώνει έγκαιρα το Διευθυντή του Προγράμματος σε περίπτωση που, για οποιονδήποτε, λόγο αδυ-
νατεί να συνεχίσει την παρακολούθηση των σπουδών
του ή στην περίπτωση που επιθυμεί να ζητήσει άδεια
αναστολής παρακολούθησης των μαθημάτων ή της εκπόνησης του πειραματικού μέρους της υπό εκπόνηση
διατριβής.
• Να τηρεί έγκαιρα τις οικονομικές του υποχρεώσεις
απέναντι στο Τμήμα. Ο φοιτητής ή φοιτήτρια είναι υποχρεωμένος να καταβάλει το ένα τρίτο των διδάκτρων με
την εγγραφή του στο ΔΔΠΜΣ, καθώς και πριν την έναρξη
του δεύτερου και τρίτου εξαμήνου αντίστοιχα.
• Να σέβεται τους κανονισμούς λειτουργίας των εκάστοτε εγκαταστάσεων και εργαστηρίων στα οποία θα
απασχοληθεί κατά τη διάρκεια της διδασκαλίας ή της
ερευνητικής του εργασίας ή της πρακτικής του άσκησης
και να μην αφαιρεί εξοπλισμό από αυτά. Δανεισμός ή
χρήση εξοπλισμού διέπεται από συγκεκριμένους κανονισμούς και ο φοιτητής θα είναι υπεύθυνος για την
αντικατάσταση τυχόν ζημιών ή απώλειας εξοπλισμού.
• Στο πέρας των εργασιών του (αφού ολοκληρώσει και
τη συλλογή δεδομένων για την διατριβή του) να παραδίδει στη γραμματεία σε συνεννόηση με τον Επιβλέποντα
ή τον εκάστοτε Υπεύθυνο Εργαστηρίου οποιοδήποτε
υλικό έχει τυχόν δανειστεί (όπως κλειδιά, εργαστηριακό
εξοπλισμό κ.ά.). Σε αντίθετη περίπτωση τα όργανα του
ΔΔΠΜΣ έχουν το δικαίωμα να αναστείλουν τη διεκπεραίωση της ολοκλήρωσης του προγράμματός του.
• Η κατάθεση οποιασδήποτε εργασίας από τους φοιτητές γίνεται υπό την λογική ότι τα δεδομένα είναι γνήσια
και πρωτογενή. Σε αντίθετη περίπτωση, και ανάλογα με
την σοβαρότητα του θέματος, ο φοιτητής ή φοιτήτρια
τιμωρείται μέχρι και με τον αποκλεισμό του/της από το
Πρόγραμμα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 479/14.02.2020
Αναθεώρηση του Προγράμματος
Η αναθεώρηση του ΔΠΜΣ γίνεται με βάση τις κείμενες
διατάξεις. Αποφάσεις για αναθεώρηση του προγράμματος λαμβάνονται από την ΕΔΕ. Ο Διευθυντής του Προ-
γράμματος σε συνεργασία με την Επιτροπή Προγράμματος Σπουδών έχουν την αρμοδιότητα να προτείνουν
στην ΕΔΕ το αναθεωρημένο πρόγραμμα.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 6 Φεβρουαρίου 2020
Ο Πρύτανης
ΖΗΣΗΣ ΜΑΜΟΥΡΗΣ

[Source: 20200200479.pdf | Tokens: 33055]